Kristjan Liivamägi

Kristjan Liivamägi (16. juuni 1986) on eesti majandusteadlane. Ta uurib investorite käitumist finantsturgudel ja käitumusliku rahanduse probleeme.

Haridus 
Aastatel 2012–2018 õppis Tallinna Tehnikaülikooli doktorantuuris ning uuris erainvestorite käitumist finantsturgudel. 2018. aastal kaitses doktoritöö teemal "Haridus ja investori käitumine".

2008–2010 õppis Tallinna Tehnikaülikooli majandusteaduskonnas panganduse ja rahanduse erialal, kus ta omandas magistrikraadi 2010. aastal. Tema magistritöö teemaks oli "Kulla optimaalne osakaal erainvestori portfellis". 

2005–2008 õppis Tallinna Tehnikaülikooli ehitusteaduskonnas logistika erialal ning ERASMUS stipendiaadina Dresdeni Tehnikaülikoolis Saksamaal. Omandas Tallinna Tehnikaülikooli bakalaureuse kraadi 2008. aastal. 

1993–2005 õppis Tallinna Saksa Gümnaasiumis saksakeelse osakonna eriklassis. Lõpetas gümnaasiumi Saksamaa ja Eestimaa riikliku lõputunnistusega ning hõbemedaliga.

Töö

Töökohad
 2009–2014 Saksamaal ettevõtte Ernst & Young Baltic AS auditiosakonna vanemkonsultant ja konsultant (finants- ja kindlustusettevõtete auditite juhtimine ja läbiviimine; sh 2011–2012 Ernst & Young GmbH Wirtschaftsprüfungs-gesellschafti auditiosakonna vanemkonsultant
 2014–2015 Ernst & Young Baltic AS auditiosakonna juhtivkonsultant
 2013–2017 Tallinna Tehnikaülikooli rahanduse ja panganduse õppetooli lektor
 2014– Eesti Ettevõtluskõrgkooli Mainor ettevõtluse õppetooli lektor 
 2015– Tallinna Linnavalitsuses linnakassa osakonna juhtivspetsialist
 2017– Tallinna Tehnikaülikooli majandusanalüüsi ja rahanduse instituudi vanemlektor

Kristjan Liivamägi kuulub Audiitorkogusse ning omab vandeaudiitori ja avaliku sektori vandeaudiitori kutsetunnistust number 601.

Akadeemiline tegevus
Osaleb Tallinna Tehnikaülikooli majandusteaduskonna majandusanalüüsi ja rahanduse instituudi teadustöö uurimisrühmas ning on uurimis- ja lõputööde kaitsmiskomisjoni liige ja retsensent. Juhendab panganduse, rahanduse ja finantsjuhtimise valdkonnas üliõpilaste uurimis-, bakalaureuse- ja magistritöid.

Teadustöö
Tema teadustöö tulemusi on ette kantud mitmel rahvusvahelisel teaduskonverentsil. Tarvo Vaarmetsa, Kristjan Liivamägi ja Tõnn Talpsepa koostöös valminud teadusartiklile "Brilliant Mind of Investors" määrati 2014. aastal Eesti Panga teaduspreemia silmapaistva panuse eest teadusesse. Samuti määras Eesti Pank teaduspreemia 2016. aastal Tarvo Vaarmetsa, Kristjan Liivamägi ja Tõnn Talpsepa teadusartiklile "How Does Learning and Education Help to Overcome the Disposition Effect", mis avaldati maailma finantsvaldkonna kolme mõjukaima teadusajakirja hulka kuuluvas teadusajakirjas Review of Finance.

Tunnustus

Teaduspreemiad
 2016 – Eesti Panga teaduspreemia teadustöö eest "How Does Learning and Education Help to Overcome the Disposition Effect"
 2014 – Eesti Panga teaduspreemia teadustöö eest "Brilliant mind of investors: how does education affect market participation, performance and risk taking"

Stipendiumid
 2018 – Rein Otsasoni nimeline stipendium silmapaistvate teadustulemuste eest
 2018 – Ülo Pärnitsa nimeline stipendium panuse eest Eesti haridusse
 2016 – Jaan Poska nimeline stipendium
 2016 – Tiina Mõisa doktoriõppe stipendium

Õppeasutusesisene tunnustus
 2018 – Tallinna Tehnikaülikooli majandusteaduskonna üliõpilasnõukogu poolt valitud 2017/2018. õppeaasta „Aasta õppejõuks“
 2017 – Tallinna Tehnikaülikooli majandusteaduskonna üliõpilasnõukogu poolt valitud 2016/2017. õppeaasta kõige inspireerivamaks õppejõuks
 2017 – Eesti Ettevõtluskõrgkooli Mainor 2016/2017. õppeaasta parima õppejõu nimetuse nominent ja magistriõppe üliõpilaste lemmikõppejõud
 2016 – Tallinna Tehnikaülikooli majandusteaduskonna üliõpilasnõukogu poolt valitud 2016. aasta parimaks loengute andjaks

Viited

Välislingid
 Kristjan Liivamägi – CV Eesti Teadusinfosüsteemi kodulehel

Eesti majandusteadlased
Sündinud 1986